Īstās karpas

Īstās karpas (Cyprininae) ir karpu dzimtas (Cyprinidae) apakšdzimta, kura apvieno karpas un karūsas. Saskaņā ar 2010. gada sistemātiku, kas balstīta uz DNS pētījumiem, īsto karpu apakšdzimtā ir 57 sugas, kas tiek iedalītas 11 ģintīs. Fosilie atradumi liecina, ka īsto karpu apakšdzimta miocēna sākumā ir atdalījusies no barbju apakšdzimtas (Barbinae), un visas mūsdienās dzīvojošās īsto karpu ģintis ir izveidojušās pliocēna laikā. 

 Latvijā 
Latvijā sastopamas trīs īsto karpu apakšdzimtas sugas — karpa (Cyprinus carpio), karūsa (Carassius carassius) un sudrabkarūsa (Carassius gibelio). Karūsa Latvijas saldūdeņos ir viena no visizplatītākajām zivju sugām. Tā sastopama daudzās upēs un vairumā ezeru un dīķu, kā arī jūrā upju grīvu rajonos.Latvijas Daba: Karūsa Sudrabkarūsa Latvijā ievesta 1948. gadā un ielaista daudzos ezeros un dīķos. Palu laikā no dīķsaimniecībām mēdz nonākt ar tām savienoto upju baseinos. Gadu gaitā vairākos ezeros un citās ūdenstilpēs izveidojušās sudrabkarūsu populācijas.Latvijas Daba: Sudrabkarūsa Toties karpa galvenokārt sastopama dīķsaimniecībās. Latvijas teritorijā tiek audzēta vismaz kopš 13. gadsimta. No dīķiem mēdz nonākt upēs un ezeros, kā arī dažos gadījumos jūras piekrastē, bet tas notiek samērā reti.Latvijas Daba: Karpa 

 Sistemātika 
Īsto karpu apakšdzimta (Cyprininae)FishBase: Subfamily: CyprininaeWoRMS: Cyprininae Rafinesque, 1815
 ģints: Arābijas karpas (Arabibarbus)
 ģints: Āfrikas karpas (Barboides)
 ģints: Āzijas karūsas (Carassioides)
 ģints: Dalmācijas karpas (Aulopyge)
 ģints: Folijasbarbes (Barbonymus) 
 ģints: Indijas karpas (Eechathalakenda)
 ģints: Jandzi karpas (Paraqianlabeo)
 ģints: Karpas (Cyprinus)
 ģints: Karūsas (Carassius)
 ģints: Ķīnas karpas (Gymnocypris)
 ģints: Rietumāzijas karpas (Capoeta)

 Atsauces 

 Ārējās saites 
 Cyprininae
 The complete mitochondrial genome of rock carp Procypris rabaudi (Cypriniformes: Cyprinidae) and phylogenetic implications
 Molecular phylogeny of the fishes traditionally referred to Cyprinini sensu stricto

Kategorija:Karpu dzimta